Diari Oficial de la Generalitat Valenciana


Sumari del DOGV 1972, del 25-02-1993 (1993/827261)

RESOLUCIÓ de 29 de gener de 1993, del Director General d'Urbanisme i Ordenació del Territori, per la qual fa públic l'acord de la Comissió Territorial d'Urbanisme d'Alacant que va aprovar definitivament la modificació puntual de la línia de façana en dues illes del pla parcial la Creueta, del terme municipal d'Onil.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1972

Data del DOGV
:   25-02-1993

Secció del DOGV
:   ALTRES DISPOSICIONS

Número del document
:   1993/827261


Data del document
:   29-01-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 29 de gener de 1993, del Director General d'Urbanisme i Ordenació Territorial, per la qual fa públic l'acord de la Comissió Territorial d'Urbanisme d'Alacant que va aprovar definitivament la modificació puntual de la línia de façana en dues illes del pla parcial la Creueta del terme municipal d'Onil.  
La Comissió Territorial d'Urbanisme d'Alacant, en la sessió del 16 d'octubre de 1992, va acordar aprovar definitivament la modificació puntual de la línia de façana en dues illes del pla parcial la Creueta, del terme municipal d'Onil.  
La Comissió Territorial d'Urbanisme d'Alacant, en la sessió del 16 d'octubre de 1992, a la vista de l?expedient de referència i d'acord amb els següents:  
Antecedents de fet  
1. L'ajuntament, en la sessió plenària de 7 de juliol de 1992, en va acordar l'aprovació provisional, després d'haver complit els tràmits d'aprovació inicial i exposició pública mitjançant anuncis publicats en el Butlletí Oficial de la Província i en un dels diaris de major difusió provincial  
2. La documentació la integren una memòria informativa i justificativa i plànols d'informació i ordenació.  
3. La finalitat d'aquest expedient és el canvi d'alineacions en dues illes de l?àmbit del pla parcial La Creueta, de tipologia unifamiliar en filera, per passar d'una disposició en la qual s'adossaven a la línia de façana posterior, que deixa un pati davanter, a una altra que permet l'existència d'un pati davanter i posterior.  
Consideracions tècnico- jurídiques  
I. La tramitació s'estima correcta d'acord amb el que estableixen l'article 116 del Text Refós de 1992 i els articles 127 al 130 del Reglament de Planejament per remissió del 138.2 de l'esmentat text legal, en relació amb l'article 128 del mateix text legal.  
II. La documentació s'estima completa d'acord amb l'article 83.5 del Text Refós de 1992 i dels articles del 57 al 63 del Reglament de Planejament i suficient amb relació amb el contingut de la modificació.  
III. La modificació es considera tècnicament admissible, i no comporta cap augment d'edificabilitat que necessite majors espais lliures ni canvi d'ús de zones verdes definides en el pla parcial.  
IV. La Comissió Territorial d'Urbanisme és competent per a l'adopció d'aquest acorda en virtut del que disposa l'article 118.3.b), en relació amb el 128 del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 5 del Reglament dels òrgans Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana.  
Vistos els preceptes esmentats i la resta de disposicions aplicable va acordar: aprovar definitivament la modificació puntual relativa a la línia de façana en dues illes del pla parcial La Creueta, del municipi d'Onil. L'Ajuntament haurà de notificar el contingut d'aquesta resolució als interessats que apareguen en l?expedient.  
La qual cosa es fa pública, d'acord amb el que preveuen els articles 124 del Text Refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, i el 134 del Reglament de Planejament. Contra els anteriors acords, que no exhaureixen la via administrativa, es pot interposar recurs d'alçada davant el Conseller d'Obres Públiques, Urbanisme i Transports, en el termini de 15 dies, d'acord amb el que disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València, 29 de gener de 1993.- El Director General d'Urbanisme i Ordenació Territorial: Gerardo- Roger Fernández Fernández.